यूपी में योगी सरकार स्वास्थ्य सेवाओं को बेहतर बनाने के लिए प्रयास कर रही है. वहीं सरकारी अस्पताल में मरीजों और तीमारदारों के साथ अमानवीय व्यवहार की घटनाएं कम होने का नाम नहीं ले रही है. ताजा मामला बहराइच के विशेश्वरगंज सीएचसी का है. जहां प्रसव पीड़ित एक महिला ने अस्पताल के चौखट पर बच्चे को जन्म दिया. लेकिन बच्चे की मौत हो गई. पीड़ित परिजनों का आरोप है कि नर्स ने स्वास्थ्य केंद्र से भगा दिया, जिसके बाद स्वास्थ्य केंद्र परिसर में ही खड़े-खड़े सड़क पर महिला ने बच्चे को जन्म दिया, जमीन पर बच्चे के गिरने से उसकी मौत हो गई.